आदिकाल का नामकरण
हिन्दी साहित्य के इतिहास के प्रथम काल का नामकरण विद्वानों ने इस प्रकार किया है- वीरगाथा काल: (आचार्य रामचंद्र शुक्ल) चारणकाल: (डॉ॰ ग्रियर्सन, रामकुमार वर्मा) वीरकाल: (विश्वनाथ प्रसाद मिश्र) सिद्ध सामंत युग: (राहुल संकृत्यायन) बीजवपन काल: (महावीर प्रसाद द्विवेदी) आरम्भिक काल: (मिश्रबंधु) आदिकाल: (हजारी प्रसाद द्विवेदी) अंकुरणकाल: (गोलेन्द्र पटेल) ये सभी नाम वस्तुत: एक ही सत्य को कई रूपों में परखने की विविध चेष्टाये हैं। जिन्होंने काव्य के प्रमुख गुणों को ध्यान में रखा, उन्होंने वीरगाथा; जिन्होंने कवि को प्रधान समझा, उन्होंने चारण; जिन्होंने काव्य-विषय आश्रयदाता को प्रधान माना, उन्होंने सामन्‍त तथा जिन्होंने साहित्य की प्राचीनता को ध्यान में रखा, उन्होंने पुर्व प्रारम्भ तथा आदिकाल नाम रखे ।